Sura 58.
S  u  r  a     LVIII

Kura'an časni(Tomislav Dretar)
Religija

R  a   s  p  r a  v  a

U ime Allaha:
Onog koji čini milosrđe,
Milosrdnog.

1 Allah je čuo govor
	one koja je raspravljala s tobom
	Što se tiče svojeg supruga,
	i koja se tužila Allahu  .
    Allah je čuo vaš razgovor.
	– Allah  je onaj koji čuje i koji vidi –

2	Neki među vama 
	odpuštaju svoje žene s izrasom:
	« Budi za mene poput leđa moje majke! »
	ali one nisu njihove majke;
	samo su ih njihove majke porodile;
	oni dakle izgovaraju jednu pogrdnu i lažnu riječ
	– Allah  je onaj koji briše grijehove
	i koji oprašta –

3	Oni koji  otpuste svoje žene s izrasom:
	« Budi za mene poput leđa moje majke! »
	i koji to ponavljaju,
	moraju osloboditi jednog roba
	prije nego li uspostave novo suložništvo.
	Vama se nalaže postupiti tako.
Allah je savršeno obaviješten o onome što vi činite.

4	Onome koji nema takvu mogućnost
	pripada postiti dva mjeseca za redom
	prije nego iznova uspostavi suložništvo.

	Onome koji ne može ni to
	pripada obaveza nahraniti šezdeset siromaha.

	To je tome tako,
	da biste vi vjerovali u Allaha i njegovog Poslanika   ,
	Takvi su od Allaha utvrđeni zakoni.
	Nevjernici će trpjeti bolnu kaznu.

5	Oni koji se suprodstave Allahu   i njegovom Poslaniku     
	  biće sigurno suzbijeni
	kao što to bijahu oni koji živješe prije njih.

	Mi smo spustili jasne Znakove.
	Nevjernici će trpjeti ponižavajuću kaznu,
6	Dan kad ih Allah  bude sve uskrsnuo
	i dao im spoznati njihova djela:
Allah će im napraviti obračun
	dok su oni sve zaboravili.
Allah je Svjedok svakoj stvari.
	
7	Ne vidiš li ti da Allah  zna savršeno
	ono što je u nebesima
	i ono što je na zemlji?

	Nema sastanka u troje
	a da on nije četvrti,
	ni petorice a da on ne bude šesti.

	Bilo da budu manje ili više brojni
	on je s njima
	ondje gdje se oni nalaze;
	potom, na Dan Suđenja,
	on će njima obznaniti ono što su učinili.
	– Uistinu, Allah  zna sve! –

8	Nisi li ti vidio
	one kojima su bili zabranjeni tajni sastanci.
	Oni su iznova počeli ono što im je bilo zabranjeno;
	oni drže nezakonite sabore;
	oni postaju krivi za grijehe, prijestupe
	i neposluh Poslaniku     .

	Kad dođu oni k tebi,
	oni ti upućuju pozdrav
	koji nije onaj koji ti Allah  upućuje.
	Oni govore u sebi:
	« Nek nas Allah  ne kazni
	za ono što govorimo! »

	Njima će dostajati Pakao;
	onamo će oni pasti!
	Kojeg li mrskog svršetka!
9 	O vi koji vjerujete!
	Kad sudjelujete na tajnom sastanku,
	izbjegavajte grijehe, prijestupe
	i neposlušnost Poslaniku     .
	
	Rasgovarajte o dobroti i pobožnosti.
	Bojte se Allaha!
	Vi ćete  se sakupiti pred njim.

10	Tajni sastanak dolazi od Sotone
	koji hoće ožalostiti vjerujuće.
	Ali on im u ničemu ne može naškoditi
	bez Božjeg dopuštenja.
	Nek se dakle vjerujući povjere Allahu  !

11	O vi koji vjerujete!
	Kad vam se kaže:
	« Načinite mjesto drugima u saboru »,
	izvršite to a Allah  će vama pripremiti jedno mjesto.

	Kad vam se kaže:
	« Ustanite! »
	učinite to!
Allah će staviti na uzvišeno mjesto
	one među vama koji vjeruju
	i one koji budu primili Znanje.
	– Allah  je savršeno obaviješten
	o onome što vi činite –

12	O vi koji vjerujete!
	Kad imate osobni sastanak s Poslanikom
	podijelite prije milostinju;
	to je povoljnije za vas, i čistije.
	Ako nemate sredstava da to učinite,
	znajte da je Allah  onaj koji oprašta,
	da je on milosrdan!

13	Oklijevate li
	podijeliti milostinju  prije svog sastanka?
	ali, kad to ne učinite,
	a Allah  vam prihvati pokajanje,
	obavite molitvu,
	podijelite milostinju,
	pokorite se Allahu   i njegovom Poslaniku     .
Allah je savršeno obaviješten o onome što vi činite.

14	Nisi li ti vidio one
	koji su uzeli za Gospodarare
	ljude protiv kojih je Allah  rasrđen,
	i koji nisu ni vaši, ni njihovi?

	Oni lažno prisežu,
	iako to znaju!

15Allah je njima pripravio strašnu kaznu.
	Njihova su djela vrlo loša.

16	Oni svoje prisege uzimaju kao zaštitu,
	ali oni odstranjuju ljude s Božjeg puta.
	Njima je namijenjena jedna sramotna kazna.

17	Ni njihova Bogatstva, ni njihova djeca
	ne će im u ničemu služiti protiv Allaha:
	evo gostiju Vatre;
	oni će tu boraviti kao besmrtnici.

18	Na Dan kad Allah  bude sve uskrsnuo,
	oni će njemu prisegnuti
	kao da vama prisežu,
	misleći da se tako oslanjaju na nešto čvrsto.
	Nisu li oni lažljivci?

19	Sotona ih je svladao;
	učinio je da zaborave Opomenu Allahovu.
	Takve su pristalice Sotonine.
	Nisu li pristalice Sotone izgubljene?

20	Da, oni koji se odupiru Allahu   i njegovu Poslaniku     ,
	evo onih koji će biti najponiženiji.

21Allah je napisao:
	« Ja i moji proroci, mi ćemo sigurno pobijediti! »
Allah je snažan i moćan.

22	Ti ne ćeš naći ljude,
	vjerujuće u Allah  i posljednji Dan,
	a da vole
	one koji se odupiru Allahu   i njegovom Poslaniku     ;
	bilo da su njihovi očevi, njihovi sinovi, njihova braća
	ili da pripadaju njihovom rodu.

Allah je upisao vjeru u njihova srca
	i on ih je ojačao Duhom koji zrači iz njega.

	On će njih uvesti
	u Vrtove gdje teku potoci.
	Oni će tu boraviti kao besmrtnici.

Allah je zadovoljan s njima,
	oni su zadovoljni njime.
	Takve su pristalice Božje.
	Pristalice Allahove nisu li dobitnici?